Kokoomuksen kansanedustaja Elina Lepomäki aiheutti tänään ison poliittisen myrskyn ilmoittamalla, että sote- ja maakuntauudistus pitää kaataa.

Demokraatti.fi

Helsingin pormestari Jan Vapaavuori (kok.) puolustaa vahvasti Lepomäkeä ja tolvaisee tviitissään kokoomuksen puheenjohtajan Petteri Orpon johtamaa valtiovarainministeriötä.

– Lepomäen perusteltua sote-kannanottoa kannattaa lukea huolella myös VMssä. Vieläkö kehdataan virkavastuulla väittää, että uudistus pienentäisi kestävyysvajetta, Vapaavuori tviittaa.

– Veikkaan, että Lepomäki saa lähipäivinä pyyhkeitä, mutta hänen pääargumenttejaan ei kukaan tule kumoamaan, Vapaavuori jatkaa.

Lepomäen argumentteihin voi tutustua tästä linkistä.

Lepomäen perusteltua sote-kannanottoa kannattaa lukea huolella myös VMssä. Vieläkö kehdataan virkavastuulla väittää, että uudistus pienentäisi kestävyysvajetta. Veikkaan, että Lepomäki saa lähipäivinä pyyhkeitä, mutta hänen pääargumenttejaan ei kukaan tule kumoamaan. — Jan Vapaavuori (@Vapaavuori) February 28, 2018

Lepomäki äänestänee aikanaan eduskunnassa hallituksen sote- ja maakuntaesityksiä vastaan.

– Meillä on perinteisesti noudatettu puoluekuria hyvin vahvasti ja itsekin olen sitä noudattanut, mutta tässä kysymyksessä en aio sitä noudattaa, hän sanoi tänään.

Eduskunnassa spekuloitiin tänään sillä, onko sote- ja maakuntaratkaisua kritisoineella Jan Vapaavuorella osuutta myös Lepomäen tuoreessa manööverissä.

Sote-uudistuksesta vastaava keskustalainen perhe- ja peruspalveluministeri Annika Saarikko totesi Demokraatille, ettei osaa ottaa kysymykseen kantaa.